Serpentes
Vide etiam paginam discretivam: serpens (discretiva). Animalia — Chordata Classis : Reptilia  Ordo : Squamata  Ophidia  Subordo : Serpentes  Linnaeus, 1758     Palaeontologia 128.5–0 m.a.: Cretaceo > Recens praeЄ Є O S D C P T I K Pg N Subdivisiones: Infraordines Alethinophidia Scolecophidia Territorium Serpentes sunt reptilia ordinis Squamatorum, plerumque sine cingulo scapulari pelvicoque et artubus. Ita vocantur scilicet eo quod serpunt, ut qui, cum apoda sint, aliter moveri nequeunt. Omnibus serpentibus caput depressum varia figura (circulari, rectangula, triangula) corpus longum, et cauda plerumque brevissima est. Nonnulli in ore glandulas venenosas habent, connexas canali venenifero, qui venenum ducat usque ad dentes veneniferos, quibus venenum vasibus sangvineis injiciatur. Maxima serpentium pars ovipara est (ova pariunt), sed nonnulli (exempli gratia viperidae vel pythonidae) ovovivipari sunt: partus in ipso matris corpore ex ovis excluditur vivusque in lucem editur. Provincia herpetologica quae serpentibus studet ophiologia appellatur.